**Noví kandidáti do Výboru SS FBLR:**

**MUDr. Lucia Jakubová** - námestníčka LPS v NRC Kováčová, umožní zastúpenie jedinečného zariadenia ako NRC vo výbore vzhľadom na komplexnú znalosť problematiky rehabilitácie spinálneho pacienta.   
  
**MUDr. Valéria Javorská** – pracuje ako primárka lôžkového oddelenia FBLR vo Vranove. kde pracuje aj na ambulancii. Atestovala z internej medicíny, FBLR, z posúdkového lekárstva v r 2018. Prednáša, pracuje v OPS MZ pre optimalizáciu siete nemocníc.   
  
**MUDr. Miroslav Kozár**- pracuje na súkromnej ambulancii, tento sektor chce zastupovať vo výbore.  
  
**MUDr. Bc. Július Marga**, primár lôžkového FRO v nemocnici v Trebišove , Je aj absolventom bakalárskeho štúdia fyzioterapie.

**Primárka Helena Šingliarová, PhD**. je rozhľadená odborníčka, vedie lôžkové FRO Univerzitnej Nemocnice Bratislava v Ružinove. Prednáša na našich konferenciách, publikuje, učí v predatestačných kurzoch na LF SZU, dlhodobo spolupracuje s výborom našej spoločnosti, zúčastňovala sa opakovane jednaní na MZ SR, bola už členkou viacerých komisií pri výbore, venovala sa problematike DRG, cievnym príhodám, plastikám LCA, atď., pričom spolupracovala so SAV.

**MUDr. Linda Králiková** pracuje v Považskej Bystrici, kde má svoje súkromné pracovisko a súčasne pracuje i na FRO v Nemocnici s poliklinikou v Považskej Bystrici. To je veľmi výhodné, lebo pozná problematiku súkromného lekára i zamestnanca. To je pri práci vo výbore veľmi potrebné, hlavne pri jednaniach s poisťovňami. Dlhodobo spolupracuje s výborom našej spoločnosti, kde zabezpečuje veľmi dôležitú oblasť: informačné technológie – webovú stránku a ako asi viete, založila na facebooku skupinku Lekári FBLR, atď.

**Primár Miroslav Malay, PhD**. je renomovaný odborník, zabezpečuje vzdelávanie na Fakulte zdravotníctva na Trenčianskej univerzite, učí v predatestačných kurzoch na LF SZU, publikuje a je autorom a spoluautorom viacerých učebníc z oblasti FBLR, roky prednáša na našich konferenciách, je špičkový odborník na laseroterapiu. Súčasne aj vedie FRO v Trenčíne.

**MUDr. Alica Sekáčová** pracuje na lôžkovom FRO v Podunajských Biskupiciach zameraných na geriatrických a dlhodobo ležiacich pacientov. Okrem toho má aj atestáciu z pracovného lekárstva. To všetko veľmi dobre zapadá do komplexného prístupu lekára FBLR. Osobitne dôležité však pre možnú prácu vo výbore SS FBLR je, že sa dlhodobo venuje aj právnej problematike z pohľadu zdravotníctva a sociálno-pracovných záležitostí. A to je práve oblasť, ktorou sa výbor kontinuálne zaoberá, lebo musí pripomienkovať navrhované právne normy pre MZ SR a podávať naše návrhy.

**MUDr. Roman Bednár, PhD**., skúsený klinický odborník pracujúci na FRO Roosweltovej nemocnici v B. Bystrici, prednáša v predatestačnej príprave a na vedeckých konferenciách. Venuje sa aktívne joge a roky organizuje jej pravidelné spoločné priateľské cvičenie medzi fyziatrami a fyzioterapeutami.

**Primárka Kristína Nemcová** vedie lôžkové FRO v Prešove, pracovala na Klinike rehabilitácie v Nemocnici Šaca pod vedením prim. Želinského, jazykovo zdatná je členkou zahraničného výboru Slovenskej Lekárskej Komory, čo by mohlo lepšie prepojiť vo výbore činnosti SLS a SLK, prípadne so zahraničím, aktívne sa prednáškami zúčastňuje odborných podujatí i v zahraničí.

**MUDr. Marek Tkáč** pracuje v Špecializovanej nemocnici pre ortopedickú propedeutiku, zameranej na výrobu zdravotných pomôcok, skoliózy, amputovaných atď. Venuje sa aj problematike osteopatie a prednáša ju na kurzoch manuálnej medicíny na LF SZU.

**MUDr. Adriana Babičová** pracuje na FRO v Košiciach a dlhodobo sa venuje problematike detskej rhb. V tej by mohla výboru pomáhať. Intenzívne sa aj medzinárodne zaoberala otázkou COVID-19. Prednáša a publikuje. V súčasnosti spolupracujeme na otázke akútnej rhb v pediatrii pre UEMS PRM.

**MUDr. Hedviga Králová**- pracuje v NsP Medissimo - na lôžkovom oddelení i v špecializovanej ambulancii, pracovala ako vedúca lekárka FBLR súkromnej siete pracovísk, vo výbore môže pomôcť s legislatívou, s odbornými metodikami, je jazykovo zdatná - môže byť nápomocná pri spolupráci s europskými inštitúciami.

Kandidáti, ktorí sú momentálne členovia výboru:

**doc. MUDr. Peter Takáč, PhD., mim. prof**., FEBPRM - je národným zástupcom FBLR v PRM UEMS, prednáša, publikuje, garant vzdelávania FBLR na LFUPJŠ, člen európskej PS pre rehabilitáciu COVID -19 , člen európskej PS SpecialInterestScientificCommittee in Spinal Deformity.

**MUDr. Katarína Chamutyová, MPH** – je primárkou jedinej detskej špecializovanej rehabilitačnej nemocnice v Dunajskej Lužnej, vo výbore SS FBLR pôsobí ako viceprezidentka, prioritne sa venuje legislatíve, detskej rehabilitácii, zorganizovala jubilejný zjazd. Prednáša, vyučuje na SZU.

**MUDr. Dagmar Šefčíková** – vo výbore sa prioritne venuje legislatíve,  tvorbe ŠDTP, preventívnych programov, hlavne v období COVID-u . Prednáša, podieľa sa na výuke lekárov FBLR. pracuje na ambulancii FBLR.

**MUDr. Janka Zálešáková** - vo výbore sa prioritne venuje problematike kúpeľníctva. Je predsedníčkou ASK, podpredsedníčkou Štátnej kúpeľnej komisie MZ SR, viceprezidentka ESPA, vedúcou komisie expertovv QUHEP, Wiesbaden, Prednáša, publikuje, je   medzinárodným expertom, konzultantom pre posudzovanie prírodných liečivých vôd a klimatických podmienok vhodných na liečenie, medzinárodný auditor pre posudzovanie kvality prírodných liečebných kúpeľov EUROSPAmed.

**MUDr. Miriam Dziaková, PhD**.- vo výbore SS FBLR sa venuje legislatíve, spolupráci so SLK. Prednáša, publikuje, vyučuje, hlavný odborník MZ pre FBLR.